Gedagte vir die dag: Sy vrede is ín jou | Maroela Media
God leef nie net elke dag hier tussen ons nie, Hy sélf leef ín ons. Dis die gemoedsrus wat Jesus vir sy dissipels gee kort voor sy kruisiging wanneer Hy sê dat die Heilige Gees in sy plek sal kom. Hy sal, sê Jesus vir hulle – vir elkeen van sy kinders – 'n Trooster, Raadgewer … die Bron van krag wees.
Weereens verwoord Sheila Cussons
ierdie werklikheid so mooi aan die einde van haar gedig "Gebed vir dié in die wêreld":
Dankie vir die gladder as asemhaling heen en weer / tussen U en ons; dat tyd en ewigheid / mekaar deurdring, nie twee is nie maar een. / Dankie, God, vir dié wonder, waarin die harde seer / wat wêreld is, sagter as asem oplos en verdwyn.
Dat God self in jou is, beteken dat jy nooit alleen is nie. Hy deurdring jou wese om jou te gee wat jy nodig het. Raad. Hoop. Krag. Troos … Ja, Hy los seer op.